Kolomna

Kolomna () – miestas Rusijoje, Maskvos srityje, Kolomnos rajono administracinis centras, vienintelė gyvenvietė Kolomnos miesto apygardoje. Upių uostas prie Okos ir Maskvos santakos. Geležinkelio stotis. Elektronikos, cemento, mašinų, tekstilės pramonė. Veikia krašto muziejus, pedagoginis institutas.

Mieste išliko Kolomnos kremlius su XVI–XVII a. cerkvėmis bei vienuolynais – vienas iš didžiausių tokio tipo gynybinių įrengimų Maskvos srityje, Rusijos architektūros paminklas.

Istorija 
Pirmą kartą paminėtas Laurentijaus metraštyje 1177 m., vienas seniausių Rusijos miestų. 1183 m. Vladimiro kunigaikštis Vsevolodas Didysis Lizdas užėmė Kolomną. 1238 m. rusai pralaimėjo mongolams Kolomnos mūšį. Iki XVI a. miestas nevienąkart buvo mongolų ir totorių sugriautas. Didžiosios suirutės metu ATR kariuomenė okupavo Kolomną. Sovietmečiu miestas tapo pramonės centru.

Sportas 
 FK Kolomna (futbolo klubas);
 „Avangardo“ stadionas, (, kuris talpina 8 400 žiūrovų.
 „Darbo“ stadionas, , kurio talpa 3 156 žiūrovai.

Šaltiniai

Nuorodos 
 Kolomnos tinklalapis  

Maskvos srities miestai